-----------------------------------------------------------------------
  เอกสารแนบ 5: อื่น ๆ

  -----------------------------------------------------------------------

  -----------------------------------------------------------------------
  นโยบายต่อต้านการทุจริตคอร์รัปชั่น

  -----------------------------------------------------------------------

บริษัท ปทุมไรซมิล แอนด์ แกรนารี จำกัด (มหาชน) และบริษัทในเครือ
มีการดำเนินธุรกิจโดยยึดหลักการกำกับดูแลกิจการที่ดี และการปฏิบัติตามกฎหมาย
จริยธรรมทางธุรกิจ และจรรยาบรรณของบริษัท
รวมทั้งมีความมุ่งมั่นในการต่อต้านการทุจริตคอร์รัปชั่น และไม่ยอมรับการทุจริตคอร์รัปชั่นทุกรูปแบบ
บริษัทฯ จึงได้กำหนดแนวทางเพื่อให้กรรมการ ผู้บริหาร และพนักงานของบริษัท และบริษัทในเครือ
ถือปฎิบัติตามนโยบายต่อต้านการทุจริตคอร์รัปชั่น ดังนี้

“ทุจริตคอร์รัปชั่น” หมายถึง การกระทำใด ๆ
เพื่อแสวงหาประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น
การใช้อำนาจหน้าที่โดยมิชอบ การยักยอก การฉ้อโกง การเรียกร้อง หรือรับ การเสนอให้
การให้คำมั่นสัญญา การมอบให้
การสนับสนุนซึ่งเงินหรือทรัพย์สินหรือประโยชน์อื่นใดกับบุคคลหรือหน่วยงานภาครัฐหรือหน่วยงานเอกชนทั้งทางตรงและทางอ้อม
เพื่อให้กระทำหรือละเว้นการปฏิบัติหน้าที่หรือมีผลต่อการตัดสินใจ
เพื่อให้ได้มาซึ่งประโยชน์ที่ไม่เหมาะสมหรือขัดต่อกฎหมาย กฎระเบียบ
นโยบายการกำกับดูแลกิจการที่ดี จริยธรรมและจรรยาบรรณของบริษัท เว้นแต่เป็นกรณีที่กฎหมาย
ข้อบังคับหรือระเบียบปฏิบัติ ขนบธรรมเนียมประเพณีของท้องถิ่นหรือจารีตทางการค้าให้กระทำได้

แนวทางการปฏิบัติ

1.  ไม่เข้าไปเกี่ยวข้องกับเรื่องทุจริตคอร์รัปชั่น ทั้งทางตรงและทางอ้อม

2.  ไม่กระทำการทุจริตคอร์รัปชั่นหรือกระทำการใด ๆ ที่เข้าข่ายการทุจริตคอร์รัปชั่น
    เพื่อประโยชน์ของตนเอง หรือบริษัทฯ หรือผู้ที่เกี่ยวข้องกับตนเอง เช่น ครอบครัว หรือเพื่อน
    เป็นต้น

3.  ไม่ละเลยหรือเพิกเฉย เมื่อพบเห็นการกระทำทุจริตคอร์รัปชั่นที่เกี่ยวข้องกับบริษัทฯ
    โดยต้องแจ้งให้ผู้บังคับบัญชาหรือบุคคลที่มีหน้าที่รับผิดชอบรับทราบ
    รวมทั้งให้ความร่วมมือในการให้ข้อมูลในการตรวจสอบข้อเท็จจริง

4.  ผู้ที่กระทำทุจริตคอร์รัปชั่นจะต้องได้รับการพิจารณาโทษทางวินัยตามระเบียบข้อบังคับที่บริษัทกำหนดไว้
    รวมทั้งอาจได้รับโทษตามกฎหมายหากความผิดนั้นเป็นการกระทำผิดต่อกฎหมาย

5.  บริษัทจะให้ความเป็นธรรมและคุ้มครองผู้ที่แจ้งข้อมูล หรือให้ข้อมูล
    หรือปฏิเสธเรื่องการทุจริตคอร์รัปชั่นตามนโยบายการรับแจ้งเบาะแสหรือข้อร้องเรียนตามที่บริษัทกำหนดไว้

6.  จัดให้มีระบบการควบคุมภายในที่เพียงพอเหมาะสม
    เพื่อป้องกันมิให้พนักงานไม่ปฏิบัติตามนโยบาย กฎหมาย และระเบียบข้อบังคับ
    ทั้งภายในและภายนอกองค์กร รวมถึงให้มีการรายงานทางการเงินที่ถูกต้อง โปร่งใส
    และการบริหารความเสี่ยงที่เกี่ยวข้องกับการทุจริตคอร์รัปชั่น

7.  จัดให้มีการอบรมให้ความรู้และสื่อสารเผยแพร่นโยบายต่อต้านการทุจริตฯ แก่ผู้บริหาร พนักงาน
    เพื่อส่งเสริมความซื่อสัตย์สุจริต และรับผิดชอบในการปฏิบัติตามหน้าที่ความรับผิดชอบ
    เพื่อปลูกฝังให้เป็นวัฒนธรรมองค์กร

8.  ผู้บริหารมีหน้าที่และรับผิดชอบในการดูแลให้มีการปฏิบัติตามนโยบายต่อต้านการทุจริตคอร์รัปชั่น

  -----------------------------------------------------------------------
  นโยบายการรับแจ้งเบาะแส หรือข้อร้องเรียน

  -----------------------------------------------------------------------

บริษัท ปทุมไรซมิล แอนด์ แกรนารี จำกัด (มหาชน) ดำเนินธุรกิจอย่างมีการกำกับดูแลกิจการที่ดี
จึงกำหนดให้มีนโยบายการแจ้งเบาะแส หรือเรื่องร้องเรียนจากการกระทำผิดกฎหมาย กฎระเบียบ
จริยธรรมและจรรยาบรรณ
พฤติกรรมที่ไม่เหมาะสมและพฤติกรรมที่อาจส่อไปในทางทุจริตของบุคคลในองค์กร
ทั้งจากพนักงานและผู้มีส่วนได้เสียทุกกลุ่ม โดยจัดให้มีกลไกในการคุ้มครองผู้แจ้ง
ผู้ร้องเรียนและผู้ให้ข้อมูลโดยสุจริต
รวมทั้งการเก็บข้อมูลการแจ้งเบาะแสหรือข้อร้องเรียนเป็นความลับเพื่อสร้างความมั่นใจให้กับผู้แจ้ง
ผู้ร้องเรียน และผู้ให้ข้อมูลดังกล่าว โดยนโยบายนี้ให้ใช้กับบริษัท ปทุมไรซมิล แอนด์ แกรนารี จำกัด
(มหาชน) และบริษัทในเครือ

1.  วัตถุประสงค์

    1.  เพื่อส่งเสริมให้กรรมการผู้บริหาร และพนักงานของบริษัท และบริษัทในเครือ
        ดำเนินธุรกิจอย่างถูกต้องโปร่งใสเป็นธรรม ตรวจสอบได้
        ซึ่งสอดคล้องกับหลักการกำกับดูแลกิจการที่ดี
        จริยธรรมทางธุรกิจและจรรยาบรรณของบริษัท

    2.  เพื่อส่งเสริมให้กรรมการ ผู้บริหาร พนักงาน และผู้ที่มีส่วนได้เสีย ช่วยสอดส่องพฤติกรรม
        หรือการกระทำของบุคคลในองค์กรของบริษัทและบริษัทในเครือ ที่กระทำผิดกฎหมาย
        ผิดระเบียบ หรือจรรยาบรรณ หรือมีพฤติกรรมไม่เหมาะสม
        หรือพฤติกรรมมิชอบที่อาจส่อไปในทางทุจริต
        โดยผู้แจ้งเบาะแสหรือผู้ร้องเรียนกระทำด้วยความสุจริตใจ
        เพื่อที่บริษัทจะได้ปรับปรุงแก้ไข หรือดำเนินการให้เกิดความถูกต้อง เหมาะสม โปร่งใส
        ยุติธรรม

    3.  เพื่อให้ผู้แจ้งเบาะแส ผู้ร้องเรียน หรือผู้ให้ข้อมูล
        มั่นใจว่าบริษํทจะคุ้มครองผู้แจ้งหรือผู้ให้ข้อมูล และแจ้งผลให้ผู้แจ้งเบาะแสหรือผู้ร้องเรียน
        หากเป็นการกระทำด้วยความสุจริตใจ

2.  คำจำกัดความ

    1.  “บริษัท” หมายถึง บริษัท บริษัท ปทุมไรซมิล แอนด์ แกรนารี จำกัด (มหาชน)

    2.  “บริษัทในเครือ” หมายถึง บริษัทในกลุ่ม ปทุมไรซมิล แอนด์ แกรนารี กรุ๊ป

    3.  “บุคคลในองค์กร” หมายถึง กรรมการ ผู้บริหาร พนักงาน ลูกจ้างของบริษัท
        และบริษัทในเครือ

    4.  “คณะกรรมการตรวจสอบ” หมายถึง คณะกรรมการตรวจสอบของ บริษัท ปทุมไรซมิล
        แอนด์ แกรนารี จำกัด (มหาชน)

    5.  “คณะกรรมการพิจารณาการกระทำทุจริต” หมายถึง
        คณะกรรมการพิจารณาการกระทำทุจริตของ บริษัท ปทุมไรซมิล แอนด์ แกรนารี จำกัด
        (มหาชน)

    6.  “คณะทำงานตรวจสอบการกระทำทุจริต” หมายถึง
        คณะทำงานตรวจสอบการกระทำทุจริตของ บริษัท ปทุมไรซมิล แอนด์ แกรนารี จำกัด
        (มหาชน)

    7.  “ผู้แจ้งเบาะแสหรือผู้ร้องเรียน” หมายถึง ผู้แจ้งเบาะแส
        หรือผู้ร้องเรียนที่เป็นพนักงานหรือผู้บริหารของบริษัท และบริษัทเครือ
        หรือบุคคลภายนอกที่พบเห็น หรือทราบการกระทำผิดกฎหมาย ผิดระเบียบ
        หรือผิดจรรยาบรรณ หรือพฤติกรรมไม่เหมาะสม
        หรือพฤติกรรมส่อไปในทางทุจริตของบุคคลในองค์กรของบริษัทและบริษัทในเครือ
        หรือบุคคลใด ๆที่กระทำการแทนบริษัทและบริษัทในเครือ

    8.  “ผู้รับเรื่องร้องเรียน” หมายถึง ผู้รับเรื่องร้องเรียนจากช่องทางต่าง ๆ
        ของการรับแจ้งเบาะแสหรือรับเรื่องร้องเรียน

    9.  “ผู้ดูแลเรื่องร้องเรียน” หมายถึง ผู้ทำหน้าที่รับเรื่องและแจ้งข้อมูล
        รวมทั้งสรุปผลในการดำเนินการ

3.  ขอบเขตการแจ้งเบาะแส หรือเรื่องร้องเรียน

  เมื่อพบเห็นหรือสงสัยหรือมีเหตุอันควรให้เชื่อว่าบุคคลในองค์กรของบริษัทและบริษัทในเครือ
  หรือบุคคลใด ๆ ที่กระทำการแทนบริษัทและบริษัทในเครือ กระทำผิดกฎหมาย กฎระเบียบ
  หรือจริยธรรมจรรยาบรรณของบริษัท หรือมีพฤติกรรมไม่เหมาะสม
  หรือพฤติกรรมมิชอบที่อาจส่อไปในทางทุจริตทั้งที่มีผลทางการเงินและมิใช่ทางการเงิน
  รวมทั้งกรณีไม่ได้รับความเป็นธรรมจากการปฏิบัติงาน

4.  เงื่อนไขและการพิจารณาเบาะแส หรือข้อร้องเรียน

    1.  ข้อมูลรายละเอียดของเบาะแสหรือข้อร้องเรียน ต้องเป็นข้อเท็จจริง
        มีพยานหรือหลักฐานชัดเจนเพียงพอที่จะแสดงให้เห็นว่ามีเหตุผล หรือนำสืบหาข้อเท็จจริง
        เพื่อดำเนินการต่อไปได้

    2.  ผู้ที่แจ้งเบาะแสหรือผู้ร้องเรียน สามารถเลือกที่จะไม่เปิดเผยชื่อ ที่อยู่
        หมายเลขโทรศัพท์ที่ติดต่อได้
        หากเห็นว่าการเปิดเผยนั้นจะทำให้เกิดความไม่ปลอดภัยหรือเกิดความเสียหายใด ๆ
        แต่กรณีมีการเปิดเผยจะทำให้สามารถรายงานความคืบหน้าหรือสอบถามข้อมูลที่เป็นประโยชน์เพิ่มเติม
        หรือชี้แจงข้อเท็จจริงให้ทราบ หรือบรรเทาความเสียหายได้สะดวก และรวดเร็วยิ่งขึ้น

    3.  ข้อมูลที่ได้รับจะถือเป็นความลับ และจะเปิดเผยข้อมูลเท่าที่จำเป็น เพื่อความปลอดภัย
        และไม่เกิดผลกระทบกับผู้แจ้งข้อมูล โดยบริษัทจะไม่เปิดเผยชื่อผู้ที่แจ้งเบาะแส
        หรือผู้ร้องเรียน หากไม่ได้รับความยินยอม

    4.  ผู้ที่แจ้งเบาะแสหรือผู้ร้องเรียน จะได้รับความคุ้มครองสิทธิ ไม่ว่าจะเป็นบุคคลในองค์กร
        หรือบุคคลภายนอก

    5.  ระยะเวลาในการดำเนินการเรื่องร้องเรียน ขึ้นอยู่กับความซับซ้อน
        และความเพียงพอของเอกสารหลักฐานที่ได้รับจากผู้แจ้งเบาะแสหรือผู้ร้องเรียน

5.  การให้ความคุ้มครองผู้แจ้งเบาะแส หรือผู้ร้องเรียน หรือผู้ให้ข้อมูลเพิ่มเติม

  บริษัทจะคุ้มครองผู้แจ้งเบาะแส ผู้ร้องเรียน หรือผู้ให้ข้อมูลเพิ่มเติม

1.  การไม่เปิดเผยข้อมูลและตัวตนของผู้แจ้งเบาะแส หรือผู้ร้องเรียน หรือผู้ให้ข้อมูลเพิ่มเติม หาก
    เปิดเผย จะเปิดเผยข้อมูลเท่าที่จำเป็นโดยคำนึงถึงความปลอดภัย
    และความเสียหายของผู้แจ้งข้อมูลและผู้ที่เกี่ยวข้อง

2.  ไม่ทำการเปลี่ยนแปลงตำแหน่งงาน เช่น เลิกจ้าง พักงาน เปลี่ยนงาน ข่มขู่หรือการกระทำใด
    ๆ ที่ไม่เป็นธรรมต่อผู้แจ้งเบาะแส ผู้ร้องเรียน หรือผู้ให้ข้อมูล

3.  บุคคลใด ๆ ที่ได้รับทราบเรื่องร้องเรียน
    หรือข้อมูลที่เกี่ยวข้องกับเรื่องร้องเรียนจะต้องปกป้องข้อมูลให้เป็นความลับไม่เปิดเผยต่อบุคคลอื่น
    โดยคำนึงถึงความปลอดภัย และความเสียหายของผู้แจ้งเรื่องร้องเรียน และผู้ให้ข้อมูลเพิ่มเติม
    หากจงใจฝ่าฝืน บุคคลนั้น ๆ จะถูกลงโทษทางวินัย
    และ/หรือดำเนินการตามกฎหมายแล้วแต่กรณี

6.  การร้องเรียนโดยไม่สุจริต

  ผู้แจ้งเบาะแสหรือผู้ร้องเรียนหรือผู้ให้ข้อมูลใด ๆ ที่เป็นพนักงานบริษัท
  ซึ่งพิสูจน์ได้ว่าให้เบาะแสหรือร้องเรียนหรือให้ข้อมูลอันเป็นเท็จจะได้รับการลงโทษทางวินัย
  หากเป็นบุคคลภายนอกที่การกระทำนั้นทำให้บริษัทได้รับความเสียหาย
  บริษัทจะพิจารณาดำเนินการตามความเหมาะสมต่อไป

7.  ช่องทางในการแจ้งเบาะแส หรือร้องเรียน

-   คณะกรรมการตรวจสอบ 3 ท่าน : E-Mail address ดังนี้

  drpornsiri@yahoo.com, sathit.parniangtong@sasin.edu, และ
  phenjati_serm@yahoo.com

-   กรรมการผู้จัดการใหญ่ : E-Mail address : somkiat@patumrice.co.th

-   ช่องทางอื่น ๆ เช่น กล่องรับข้อเสนอแนะ, เว็บไซต์ของบริษัท : www.patumrice.co.th
    เป็นต้น

8.  ขั้นตอนการดำเนินการ

    1.  ผู้แจ้งเบาะแสหรือผู้ร้องเรียน แจ้งเรื่องร้องเรียนผ่านช่องทางต่าง ๆ ได้แก่
        คณะกรรมการตรวจสอบ, กรรมการผู้จัดการใหญ่ หรือช่องทางอื่น ๆ ของบริษัท

    2.  ผู้รับเรื่องร้องเรียนแจ้งเรื่องร้องเรียนให้ผู้ดูแลเรื่องร้องเรียนรับทราบภายใน 7
        วันทำการนับจากวันที่ได้รับเรื่องร้องเรียน

    3.  ผู้ดูแลเรื่องร้องเรียนบันทึกข้อมูลเรื่องร้องเรียนลงในทะเบียนคุมเรื่องร้องเรียน
        และส่งเรื่องต่อเพื่อการดำเนินการต่อไป

        1.  ผู้ดูแลเรื่องร้องเรียนกำหนดวันแจ้งข้อมูลร้องเรียนให้ผู้เกี่ยวข้องดำเนินการ

   กรณีที่มีความรุนแรงมาก หรือมีผลกระทบต่อชื่อเสียงของบริษัทอย่างร้ายแรง เช่น
  เรื่องทุจริตฉ้อโกง ทำร้ายร่างกาย ให้ดำเนินการแจ้งผู้ที่เกี่ยวข้องตามลำดับขั้นภายใน 1
  วันทำการ นับจากวันที่ได้รับเรื่องร้องเรียน

   กรณีมีความรุนแรงปกติ หรือมีผลกระทบไม่ร้ายแรง เช่น การปฏิบัติงานล่าช้า ใช้วาจาไม่สุภาพ
  ให้ดำเนินการแจ้งให้ผู้ที่เกี่ยวข้องตามลำดับขั้นภายใน 3 วันทำการ
  นับจากวันที่ได้รับเรื่องร้องเรียน

   กรณีที่เป็นการสอบถามข้อมูลทั่วไป เช่น ข้อมูลบริษัท ราคาหุ้น การจ่ายเงินปันผล
  ไม่ต้องลงทะเบียนรับเรื่องแต่จะส่งเรื่องให้กับหน่วยงานที่รับผิดชอบเรื่องนั้น ๆ โดยตรง
  เพื่อตอบหรือให้ข้อมูลแก่ผู้สอบถาม

2.  ผู้ดูแลเรื่องร้องเรียน
    บันทึกข้อมูลจากผู้แจ้งเบาะแสหรือผู้ร้องเรียนในทะเบียนคุมเรื่องร้องเรียน ดังนี้

   ชื่อผู้แจ้งเบาะแสหรือผู้ร้องเรียน ยกเว้นกรณีที่ไม่ได้ระบุชื่อ

   วันที่ร้องเรียน

   ชื่อบุคคล และ/หรือเหตุการณ์ที่ร้องเรียน

   ข้อมูลที่เกี่ยวข้องอื่น ๆ

   ชื่อผู้ดูแลรับเรื่องร้องเรียนในเรื่องนั้น ๆ

   ระดับความรุนแรง “มาก” “ปกติ” “เรื่องทั่วไป”

   วันที่แจ้งข้อมูลให้ผู้ที่เกี่ยวข้องดำเนินการ

3.  ประทับเรื่อง “ลับ” หรือ “CONFIDENTIAL” ในข้อมูลเอกสาร หรือ File
    ข้อมูลเรื่องร้องเรียน เพื่อส่งต้นฉบับให้ผู้ที่เกี่ยวข้องดำเนินการ
    และสำเนาจัดเก็บไว้ในแฟ้มข้อมูลเรื่องร้องเรียน (ยกเว้นกรณีการสอบถาม “เรื่องทั่วไป”)

4.  ผู้ดูแลเรื่องร้องเรียนส่งเรื่องให้ต้นสังกัดหาข้อเท็จจริง โดยกรณีเรื่องทุจริต ฉ้อโกง
    หรือเรื่องที่อาจส่อไปในทางทุจริต ส่งให้สายตรวจสอบภายในหาข้อเท็จจริง

5.  ต้นสังกัด หรือ สายตรวจสอบภายในหาข้อเท็จจริง
    และแจ้งข้อมูลกลับให้ผู้ดูแลเรื่องร้องเรียนภายใน 15 วันทำการ

6.  ผู้ดูแลเรื่องร้องเรียนส่งเรื่องร้องเรียนให้คณะกรรมการพิจารณาการกระทำทุจริต
    หรือคณะทำงานตรวจสอบการกระทำทุจริตหรือผู้ที่เกี่ยวข้อง
    เพื่อพิจารณาพร้อมสำเนาแจ้งเรื่องให้กรรมการผู้จัดการใหญ่ รับทราบ

4.  คณะกรรมการพิจารณาการกระทำทุจริตหรือคณะทำงานตรวจสอบการกระทำทุจริต
    พิจารณาตรวจสอบข้อเท็จจริง และสั่งการ

    1.  หากผลการตรวจสอบข้อเท็จจริง
        พบว่าเป็นเรื่องทุจริตหรือประพฤติผิดวินัยจริงให้แจ้งฝ่ายทรัพยากรบุคคลดำเนินการลงโทษตามขั้นตอนของบริษัท
        และแจ้งผลต่อคณะกรรมการตรวจสอบ กรรมการผู้จัดการใหญ่
        ผู้บังคับบัญชาต้นสังกัดของผู้กระทำผิด

    2.  กรณีเป็นเรื่องร้องเรียนจากผู้ไม่ระบุชื่อ และไม่สามารถหาข้อมูลเพิ่มเติมได้เพียงพอ
        ซึ่งคณะกรรมการพิจารณาการกระทำทุจริต
        หรือคณะทำงานตรวจสอบการกระทำทุจริตมีความเห็นให้ข้อร้องเรียนนั้นถูกปิดเรื่องไป
        ให้ผู้ดูแลเรื่องร้องเรียนส่งรายงานผลการสอบสวนดังกล่าวให้คณะกรรมการตรวจสอบ
        กรรมการผู้จัดการใหญ่ และผู้บังคับบัญชาต้นสังกัดของผู้ถูกร้องเรียนรับทราบ

    3.  หากผลการสอบสวนข้อเท็จจริง พบว่าผู้ถูกร้องเรียนไม่มีความผิด
        หรือเป็นเรื่องที่เกิดจากความเข้าใจผิด
        และพิจารณาเห็นว่าควรให้ปิดเรื่องโดยไม่มีการลงโทษใด ๆ
        ให้ผู้ดูแลเรื่องร้องเรียนเสนอเรื่องดังกล่าวแก่ผู้บังคับบัญชาของผู้ถูกร้องเรียนลำดับเหนือขึ้นไปรับทราบ
        และแจ้งเรื่องแก่ผู้แจ้งเบาะแสหรือผู้ร้องเรียนทราบ
        และรายงานแก่กรรมการผู้จัดการใหญ่ และคณะกรรมการตรวจสอบต่อไป

5.  กรณียังไม่สามารถหาข้อเท็จจริงได้ภายในเวลาที่กำหนดหรือการสอบสวนข้อเท็จจริงของคณะกรรมการพิจารณาการกระทำทุจริตหรือคณะทำงานตรวจสอบการกระทำทุจริตยังไม่แล้วเสร็จ
    ให้ผู้ดูแลเรื่องร้องเรียนสรุปความคืบหน้าในการดำเนินงานให้กรรมการผู้จัดการใหญ่
    รับทราบทุก 30 วันทำการนับจากวันที่ได้รับเรื่องร้องเรียน

6.  ผู้ดูแลเรื่องร้องเรียนและผู้ที่เกี่ยวข้องต่าง ๆ
    จะต้องไม่มีส่วนได้เสียเรื่องร้องเรียนหรือเป็นผู้ถูกร้องเรียน
    หากมีส่วนเกี่ยวข้องให้ผู้รับเรื่องร้องเรียนหารือกับกรรมการผู้จัดการใหญ่
    พิจารณาความเหมาะสมต่อไป

7.  หากกรรมการผู้จัดการใหญ่ มีส่วนได้เสียในเรื่องร้องเรียนหรือเป็นผู้ถูกร้องเรียน
    ให้ผู้รับเรื่องร้องเรียนหารือกับประธานกรรมการหรือคณะกรรมการตรวจสอบพิจารณาตามความเหมาะสมต่อไป

9.  การแจ้งผลสรุปต่อผู้ร้องเรียน

    1.  ผู้ดูแลเรื่องร้องเรียน แจ้งผลให้ผู้แจ้งเบาะแสหรือผู้ร้องเรียนรับทราบภายใน 7
        วันทำการนับจากวันที่ได้รับข้อยุติจากการสอบสวนข้อเท็จจริงและพิจารณาลงโทษแล้วเสร็จ
        และบันทึกผลของการดำเนินการเกี่ยวกับเรื่องร้องเรียนไว้ในทะเบียนคุมเรื่องร้องเรียน

    2.  ให้ผู้ดูแลเรื่องร้องเรียนสรุปจำนวนเรื่องร้องเรียน ผลความคืบหน้า
        และผลการดำเนินการตามบทลงโทษ เสนอกรรมการผู้จัดการใหญ่
        และคณะกรรมการตรวจสอบรับทราบทุก 6 เดือน

  -----------------------------------------------------------------------
  กฎบัตรคณะกรรมการตรวจสอบ

  -----------------------------------------------------------------------

วัตถุประสงค์

คณะกรรมการบริษัท
ได้มอบหมายให้คณะกรรมการตรวจสอบปฏิบัติหน้าที่เพื่อสนับสนุนด้านการกำกับดูแลกิจการ
การสอบทานความถูกต้องเชื่อถือได้ของรายงานทางการเงิน ระบบการควบคุมภายใน
ระบบการบริหารความเสี่ยง การตรวจสอบภายใน
การปฏิบัติตามกฎหมายและระเบียบข้อบังคับที่เกี่ยวข้อง
รวมถึงการกำกับดูแลการปฏิบัติงานของบริษัทย่อยและบริษัทร่วม เพื่อให้การบริหารจัดการงานต่างๆ
ของบริษัท และบริษัทย่อย และบริษัทร่วมเป็นไปอย่างมีประสิทธิภาพ ประสิทธิผล และโปร่งใส

1. องค์ประกอบ

1.1 คณะกรรมการบริษัท หรือ ผู้ถือหุ้นเป็นผู้แต่งตั้งประธานคณะกรรมการตรวจสอบ
และกรรมการตรวจสอบ ตามหลักเกณฑ์ เงื่อนไข และข้อบังคับของตลาดหลักทรัพย์แห่งประเทศไทย

1.2 คณะกรรมการตรวจสอบประกอบด้วยกรรมการอย่างน้อย 3 ท่าน
โดยต้องประกอบด้วยผู้มีความรู้และประสบการณ์เพียงพอในการทำหน้าที่สอบทานงบการเงินได้อย่างน้อย
1 ท่าน

1.3 หัวหน้าหน่วยงานตรวจสอบภายในเป็นเลขานุการของคณะกรรมการตรวจสอบ

2. คุณสมบัติ

2.1 เป็นกรรมการอิสระตามหลักเกณฑ์ เงื่อนไข
และข้อบังคับที่ตลาดหลักทรัพย์แห่งประเทศไทยกำหนด
และสามารถให้ความเห็นหรือรายงานผลการปฏิบัติงานตามหน้าที่ที่ได้รับมอบหมายอย่างอิสระ

2.2 สามารถปฏิบัติงานได้อย่างเพียงพอในฐานะเป็นกรรมการตรวจสอบ

3. วาระการดำรงตำแหน่ง

ประธานกรรมการตรวจสอบและกรรมการตรวจสอบ
ดำรงตำแหน่งตามวาระการดำรงตำแหน่งของกรรมการบริษัท

4. หน้าที่ และความรับผิดชอบ

4.1 การควบคุมภายใน และการตรวจสอบภายใน

  4.1.1 สอบทานให้บริษัทมีระบบการควบคุมภายใน (Internal control)
  และระบบการตรวจสอบภายใน (Internal Audit) ที่เพียงพอและมีประสิทธิผล

  4.1.2 พิจารณาความเป็นอิสระของหน่วยงานตรวจสอบภายใน

  4.1.3
  พิจารณาอนุมัติแผนการตรวจสอบประจำปีของบริษัทร่วมกับหน่วยงานตรวจสอบภายในโดยคำนึงถึงความเสี่ยงที่เกี่ยวข้อง

  4.1.4 ดูแลให้ฝ่ายจัดการมีการแก้ไขข้อบกพร่องที่ตรวจสอบพบ
  และติดตามให้หน่วยงานที่เกี่ยวข้องแก้ไขข้อบกพร่องนั้น
  เพื่อให้การดำเนินงานเป็นไปอย่างมีประสิทธิภาพ

  4.1.5 สอบทานหลักฐาน หรือ
  ไต่สวนภายในเมื่อมีข้อสงสัยว่ามีการดำเนินการที่อาจมีผลกระทบต่อองค์กรอย่างมีนัยสำคัญ หรือ
  มีข้อบกพร่อง หรือ มีความขัดแย้งทางผลประโยชน์ที่อาจมีผลต่อการดำเนินงาน หรือ
  ระบบการควบคุมภายใน และนำเสนอคณะกรรมการบริษัทพิจารณาต่อไป

  4.1.6 พิจารณาแต่งตั้ง เลิกจ้าง หรือกำหนดค่าตอบแทนที่เหมาะสมแก่ผู้ตรวจสอบภายใน

4.2 รายงานงบการเงินและการเปิดเผยข้อมูล

4.2.1 สอบทานให้บริษัทมีรายงานทางการเงินอย่างถูกต้องตามควร เพียงพอ
และเชื่อถือได้เป็นไปตามหลักการบัญชีที่รับรองทั่วไป

4.2.2 พิจารณารายการที่เกี่ยวโยง
หรือรายการที่อาจมีความขัดแย้งทางผลประโยชน์ให้เป็นไปตามกฎหมาย
และข้อกำหนดของตลาดหลักทรัพย์ เพื่อให้มั่นใจว่ามีความสมเหตุสมผล
และเป็นประโยชน์สูงสุดต่อบริษัท

4.2.3
สอบทานหลักฐานหากมีข้อสงสัยเกี่ยวกับการดำเนินการที่อาจมีผลกระทบต่อผลการดำเนินงานของบริษัทอย่างมีนัยสำคัญ
หรือความขัดแย้งทางผลประโยชน์ที่อาจมีผลกระทบต่อการดำเนินงานของบริษัท

4.3 ผู้สอบบัญชี

4.3.1 พิจารณา คัดเลือก เสนอค่าตอบแทน และเสนอแต่งตั้งบุคคลซึ่งมีความเป็นอิสระ
เพื่อทำหน้าที่เป็นผู้สอบบัญชีของบริษัท

4.3.2 เข้าร่วมประชุมกับผู้สอบบัญชี โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

4.3.3 เสนอแนะให้ผู้สอบบัญชีสอบทาน
หรือตรวจสอบรายการที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

4.4 การปฏิบัติตามข้อกำหนดและกฎหมาย

  4.4.1 สอบทานว่าบริษัทได้มีการปฏิบัติตามกฎหมาย ข้อกำหนดของตลาดหลักทรัพย์
  หรือกฎระเบียบของหน่วยงานราชการ

  4.4.2 สอบทานหลักฐาน กรณีมีข้อสงสัยว่ามีรายการหรือการกระทำใดๆ ที่อาจฝ่าฝืนกฎหมาย
  หรือ ข้อกำหนดของตลาดหลักทรัพย์ หรือกฎระเบียบของหน่วยราชการ
  ซึ่งมีหรืออาจมีผลกระทบต่อฐานะการเงิน และผลการดำเนินงานของบริษัทอย่างมีนัยสำคัญ

4.5 การกำกับดูแลและการจัดการความเสี่ยง

สอบทานระบบการกำกับดูแลและการจัดการความเสี่ยง

6.  ความรับผิดชอบอื่นๆ

  ประสานงานกับคณะกรรมการตรวจสอบบริษัทในเครือ (ถ้ามี)
  ในการปฏิบัติงานตรวจสอบของบริษัท และบริษัทในกลุ่ม รวมถึงการปฏิบัติงานในภารกิจอื่นๆ
  ตามที่คณะกรรมการบริษัทมอบหมาย

4.7 การจัดหาผู้เชี่ยวชาญเฉพาะด้าน

ในกรณีจำเป็นคณะกรรมการตรวจสอบอาจเสนอแนะคณะกรรมการบริษัทให้มีการว่าจ้าง
หรือนำผู้เชี่ยวชาญเฉพาะด้านมาร่วมพิจารณาปรึกษาในการแก้ปัญหาของบริษัท

5. การประชุม

5.1 กำหนดให้มีการประชุมคณะกรรมการตรวจสอบอย่างน้อยไตรมาสละ 1 ครั้ง
ทั้งนี้อาจมีการจัดการประชุมเพิ่มเติมจากที่กำหนดได้ตามที่เห็นสมควร

5.2 องค์ประชุมคณะกรรมการตรวจสอบ
ประกอบด้วยจำนวนผู้เข้าประชุมไม่น้อยกว่ากึ่งหนึ่งของกรรมการตรวจสอบทั้งหมด

5.3 คณะกรรมการตรวจสอบมีอำนาจเชิญฝ่ายจัดการ หรือ ผู้ที่เกี่ยวข้องเข้าร่วมประชุม
ชี้แจงให้ความเห็น หรือจัดส่งเอกสารที่เกี่ยวข้องตามความจำเป็นได้

5.4 กรรมการตรวจสอบที่มีส่วนได้เสียในเรื่องใด กรรมการตรวจสอบท่านนั้นจะไม่เข้าร่วมประชุม
หรืองดการแสดงความเห็นในเรื่องดังกล่าว

6. การรายงาน

6.1 รายงานต่อคณะกรรมการบริษัทเพื่อดำเนินการปรับปรุงแก้ไข
กรณีที่มีการกระทำที่อาจมีผลกระทบต่อองค์กรอย่างมีนัยสำคัญทั้งในเรื่องฐานะการเงิน
ผลการดำเนินงาน ความขัดแย้งทางผลประโยชน์ การทุจริต ข้อบกพร่องต่างๆ
ที่เกี่ยวกับระบบการควบคุมภายใน การปฏิบัติที่ขัดต่อกฎหมาย หรือต่อข้อกำหนดของตลาดหลักทรัพย์
หรือกฎระเบียบของหน่วยงานราชการ

6.2 จัดทำรายงานสรุปการปฏิบัติหน้าที่
และการกำกับดูแลกิจการของคณะกรรมการตรวจสอบแสดงไว้ในรายงานประจำปีของบริษัท

  -----------------------------------------------------------------------
  รายงานความเห็นคณะกรรมการตรวจสอบ

  -----------------------------------------------------------------------

เรียน ท่านผู้ถือหุ้น บริษัท ปทุมไรซมิล แอนด์ แกรนารี จำกัด (มหาชน)

คณะกรรมการบริษัทมีมติกำหนดองค์ประกอบ คุณสมบัติ วาระการดำรงตำแหน่ง
และหน้าที่ความรับผิดชอบของคณะกรรมการตรวจสอบของบริษัทฯ
เป็นลายลักษณ์อักษรในกฎบัตรคณะกรรมการตรวจสอบ ในรอบปีที่ผ่านมา
คณะกรรมการตรวจสอบบริษัท ปทุมไรซมิล แอนด์ แกรนารี จำกัด (มหาชน)
ประกอบด้วยกรรมการอิสระ จำนวน 3 ท่าน ดังนี้

1. ดร.พรสิริ ปุณเกษม ประธานกรรมการตรวจสอบ

2. รศ.ดร.สาธิต พะเนียงทอง กรรมการตรวจสอบ

3. นายเสริม เฮนรี่ เพ็ญชาติ กรรมการตรวจสอบ

นางสาวยุพาพรรณ์ ปริตรานันท์ เลขานุการคณะกรรมการตรวจสอบ

คณะกรรมการตรวจสอบปฏิบัติหน้าที่ตามที่คณะกรรมการบริษัทมอบหมาย
และตามกฎบัตรของคณะกรรมการตรวจสอบ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปี 2557
ได้มีการประชุมรวม 12 ครั้ง กรรมการตรวจสอบทุกคนได้เข้าร่วมประชุมทุกครั้ง
โดยได้มีการหารือร่วมกับฝ่ายจัดการผู้ตรวจสอบภายใน และผู้สอบบัญชีในเรื่องที่เกี่ยวข้อง
และมีการรายงานผลการประชุมให้คณะกรรมการบริษัททราบ สรุปสาระสำคัญของงานที่ปฏิบัติ ดังนี้

รายงานทางการเงิน

คณะกรรมการตรวจสอบได้สอบทานงบการเงินรายไตรมาส
และงบการเงินประจำปีของบริษัทและงบการเงินรวมของบริษัท และบริษัทย่อย ร่วมกับผู้สอบบัญชี
ฝ่ายจัดการ และผู้ตรวจสอบภายใน โดยได้พิจารณาในประเด็นที่สำคัญ และให้คำแนะนำ
รวมทั้งข้อคิดเห็นที่เป็นประโยชน์
เพื่อให้มั่นใจว่าการจัดทำงบการเงินของบริษัทมีความถูกต้องเชื่อถือได้
รวมทั้งมีการเปิดเผยข้อมูลที่สำคัญอย่างเพียงพอและทันเวลาต่อผู้ใช้งบการเงิน
สอดคล้องกับกฎหมายข้อบังคับและประกาศที่เกี่ยวข้อง กฎเกณฑ์ของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์
และเป็นไปตามมาตรฐานการรายงานทางการเงิน
นอกจากนี้คณะกรรมการตรวจสอบได้มีการประชุมร่วมกับผู้สอบบัญชีโดยไม่มีผู้บริหารหรือฝ่ายจัดการเข้าร่วมประชุมด้วยเพื่อซักถามประเด็นต่างๆ
จากผลการตรวจสอบของผู้สอบบัญชีโดยพบว่าไม่มีข้อสังเกตเป็นพิเศษจากการตรวจสอบแต่ประการใด

รายการเกี่ยวโยงหรือรายการที่อาจมีความขัดแย้งทางผลประโยชน์

คณะกรรมการตรวจสอบได้พิจารณาให้ความเห็นเกี่ยวกับรายการเกี่ยวโยงกันหรือรายการที่อาจมีความขัดแย้งทางผลประโยชน์ของบริษัท
และบริษัทย่อย โดยถือหลักความระมัดระวัง ความสมเหตุสมผล
รวมทั้งการเปิดเผยข้อมูลอย่างเพียงพอ ตามเงื่อนไขที่ตลาดหลักทรัพย์ฯ กำหนด
โดยคำนึงถึงประโยชน์ของผู้มีส่วนได้เสีย

การควบคุมภายในและการจัดการความเสี่ยง

คณะกรรมการตรวจสอบได้สอบทานความเพียงพอและข้อบ่งชี้ความเสี่ยงที่มีนัยสำคัญของระบบการควบคุมภายในของบริษัทและบริษัทย่อย
รวมทั้งความเสี่ยงที่จะเกิดจากการทุจริตโดยพิจารณาจากรายงานของผู้ตรวจสอบภายในและของผู้สอบบัญชี
เพื่อประเมินความเพียงพอเหมาะสมและความมีประสิทธิผลของระบบการควบคุมภายใน
และการจัดการความเสี่ยงของบริษัท

การปฏิบัติตามกฎหมายและข้อกำหนด

คณะกรรมการตรวจสอบได้สอบทานการดำเนินงานของบริษัท
ว่าเป็นไปตามกฎหมายว่าด้วยหลักทรัพย์และตลาดหลักทรัพย์ฯ ข้อกำหนดของตลาดหลักทรัพย์ฯ
และกฎหมายที่เกี่ยวข้องกับธุรกิจของบริษัท

การกำกับดูแลกิจการ

คณะกรรมการตรวจสอบได้สอบทานให้บริษัทมีการบริหารงานตามหลักการของการกำกับดูแลกิจการที่ดี
เพื่อให้การปฏิบัติงานมีความโปร่งใสคำนึงถึงสิทธิ และความเที่ยงธรรม
สร้างความเชื่อมั่นให้แก่ผู้มีส่วนได้เสีย

การกำกับดูแลงานตรวจสอบภายใน

คณะกรรมการตรวจสอบได้พิจารณาความเป็นอิสระ และขอบเขตการปฏิบัติงานของผู้ตรวจสอบภายใน
แผนการตรวจสอบประจำปี พิจารณารายงานผลการตรวจสอบ
การติดตามผลการปรับปรุงแก้ไขตามรายงานการตรวจสอบ
และให้คำแนะนำในการพัฒนาการปฏิบัติงานตรวจสอบให้มีประสิทธิภาพ

การพิจารณาคัดเลือกผู้สอบบัญชีและการกำหนดค่าตอบแทน

คณะกรรมการตรวจสอบได้คัดเลือกและพิจารณาค่าสอบบัญชี บริษัทสำนักงาน อีวาย จำกัด
โดยพิจารณาจากคุณสมบัติของผู้สอบบัญชี ที่ได้มาตรฐานเป็นที่น่าเชื่อถือ มีความรู้ ความสามารถ
ประสบการณ์ มีความเป็นอิสระไม่มีความสัมพันธ์และส่วนได้เสียกับบริษัท บริษัทย่อย บริษัทร่วม
ผู้บริหาร ผู้ถือหุ้นรายใหญ่หรือผู้ที่เกี่ยวข้องกับบุคคลดังกล่าวตามข้อกำหนดของตลาดหลักทรัพย์ฯ
และเป็นผู้มีความรู้ความเข้าใจในธุรกิจของบริษัท ซึ่งในการประชุมสามัญผู้ถือหุ้นประจำปี 2557
ที่ผ่านมา คณะกรรมการตรวจสอบได้เสนอให้แต่งตั้ง บริษัท สำนักงาน อีวาย
จำกัดเป็นผู้สอบบัญชีของบริษัท โดยมีรายชื่อผู้สอบบัญชี ดังนี้

นางสาวรัตนา จาละ ผู้สอบบัญชีรับอนุญาตเลขที่ 3734 และ/หรือ

นางนงลักษณ์ พุ่มน้อย ผู้สอบบัญชีรับอนุญาตเลขที่ 4172 และ/หรือ

นางสาวรัชดา ยงสวัสดิ์วาณิชย์ ผู้สอบบัญชีรับอนุญาตเลขที่ 4951

คณะกรรมการตรวจสอบมีความเห็นว่าสำหรับระยะเวลาบัญชีสิ้นสุดวันที่ 31 ธันวาคม 2557~~
~~บริษัทจัดให้มีระบบการควบคุมภายในการจัดการความเสี่ยงและการกำกับดูแลกิจการที่เพียงพอและเหมาะสมทำให้เกิดความมั่นใจว่าการปฏิบัติงานเป็นไปตามกฎหมายที่เกี่ยวข้อง
ตลอดจนมีการจัดทำรายงานการเงินและการเปิดเผยข้อมูลรายการเกี่ยวโยงหรือรายการที่อาจมีความขัดแย้งทางผลประโยชน์อย่างเพียงพอ
โปร่งใสและเชื่อถือได้

ดร.พรสิริ ปุณเกษม

ประธานกรรมการตรวจสอบ

17 กุมภาพันธ์ 2558

  -----------------------------------------------------------------------
  รายงานการเปลี่ยนแปลงการถือหลักทรัพย์ของคณะกรรมการและผู้บริหาร

  -----------------------------------------------------------------------

บริษัทฯ
ได้มีการแจ้งให้คณะกรรมการและผู้บริหารทุกท่านทราบถึงประกาศของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ที่กำหนดให้กรรมการและผู้บริหารบริษัทฯ
มีหน้าที่ต้องรายงานการถือครองหลักทรัพย์ของตนเอง คู่สมรส รวมทั้งบุตรที่ยังไม่บรรลุนิติภาวะต่อ
ก.ล.ต. ภายใน 30 วัน ตั้งแต่ได้รับการเลือกตั้งให้เป็นกรรมการและผู้บริหารบริษัทฯ
และทุกครั้งที่มีการเปลี่ยนแปลงการถือหลักทรัพย์ดังกล่าว ต้องรายงานต่อ ก.ล.ต. ภายใน 3
วันทำการ

การถือหลักทรัพย์ของคณะกรรมการบริษัทและผู้บริหาร ณวันปิดสมุด

+---+------+----------------+-----------+-----------+-----------+------+
| ช |      |                | จำน       | จำน       | จำน       | เพิ่ม  |
| ื่อ |      |                | วนที่ถือ(หุ้น) | วนที่ถือ(หุ้น) | วนที่ถือ(หุ้น) | (ลด) |
| - |      |                |           |           |           |      |
| น |      |                | ณ 20 ต.ค. | ณ 16 ต.ค. | ณ 12 ต.ค. |      |
| า |      |                | 57        | 56        | 55        |      |
| ม |      |                |           |           |           |      |
| ส |      |                |           |           |           |      |
| ก |      |                |           |           |           |      |
| ุล |      |                |           |           |           |      |
+---+------+----------------+-----------+-----------+-----------+------+
|   |      | กรรมการบริษัท    |           |           |           |      |
+---+------+----------------+-----------+-----------+-----------+------+
| 1 | นายศ |                | -         | -         | -         | -    |
| . | ุภเดช |                |           |           |           |      |
|   | พูน   |                |           |           |           |      |
|   | พิพัฒน์ |                |           |           |           |      |
+---+------+----------------+-----------+-----------+-----------+------+
| 2 | ดร.  |                | -         | -         | -         | -    |
| . | พรสิริ |                |           |           |           |      |
|   | ปุณ   |                |           |           |           |      |
|   | เกษม |                |           |           |           |      |
+---+------+----------------+-----------+-----------+-----------+------+
| 3 | ร    |                | -         | -         | -         | -    |
| . | องศา |                |           |           |           |      |
|   | สตรา |                |           |           |           |      |
|   | จารย์ |                |           |           |           |      |
|   | ดร.  |                |           |           |           |      |
|   | สาธิต |                |           |           |           |      |
|   | พ    |                |           |           |           |      |
|   | ะเนีย |                |           |           |           |      |
|   | งทอง |                |           |           |           |      |
+---+------+----------------+-----------+-----------+-----------+------+
| 4 | นายส |                | 20        | 20        | 20        | -    |
| . | ุเวทย์ |                |           |           |           |      |
|   | ธีรว  |                |           |           |           |      |
|   | ชิรกุล |                |           |           |           |      |
+---+------+----------------+-----------+-----------+-----------+------+
| 5 | นา   |                | -         | -         | -         | -    |
| . | ยเดช |                |           |           |           |      |
|   | บุลสุข |                |           |           |           |      |
+---+------+----------------+-----------+-----------+-----------+------+
| 6 | นาย  |                | -         | -         | -         | -    |
| . | เสริม |                |           |           |           |      |
|   | เฮนรี่ |                |           |           |           |      |
|   | เพ   |                |           |           |           |      |
|   | ็ญชาติ |                |           |           |           |      |
+---+------+----------------+-----------+-----------+-----------+------+
| 7 | น    |                | -         | -         | -         | -    |
| . | ายเก |                |           |           |           |      |
|   | ษมสุข |                |           |           |           |      |
|   | จง   |                |           |           |           |      |
|   | มั่นคง |                |           |           |           |      |
+---+------+----------------+-----------+-----------+-----------+------+
| 8 | นา   |                | -         | -         | -         | -    |
| . | ยสมเ |                |           |           |           |      |
|   | กียรติ |                |           |           |           |      |
|   | มรรค |                |           |           |           |      |
|   | ยาธร |                |           |           |           |      |
+---+------+----------------+-----------+-----------+-----------+------+
|   |      | ผู้บริหาร         |           |           |           |      |
+---+------+----------------+-----------+-----------+-----------+------+
| 1 | นา   |                | -         | -         | -         | -    |
| . | ยสมเ |                |           |           |           |      |
|   | กียรติ |                |           |           |           |      |
|   | มรรค |                |           |           |           |      |
|   | ยาธร |                |           |           |           |      |
+---+------+----------------+-----------+-----------+-----------+------+
| 2 | นายค |                | 100       | 100       | 100       | -    |
| . | รรชิต |                |           |           |           |      |
|   | ดิล   |                |           |           |           |      |
|   | กวณิช |                |           |           |           |      |
+---+------+----------------+-----------+-----------+-----------+------+
| 3 | ดร.ส |                | 2,500     | 2,500     | 2,500     | -    |
| . | มบูรณ์ |                |           |           |           |      |
|   | ฐิต   |                |           |           |           |      |
|   | ินันท์ส |                |           |           |           |      |
|   | มบูรณ์ |                |           |           |           |      |
+---+------+----------------+-----------+-----------+-----------+------+
| 4 | นางส |                | -         | -         | -         | -    |
| . | าวพิม |                |           |           |           |      |
|   | ลรัตน์ |                |           |           |           |      |
|   | จิตต  |                |           |           |           |      |
|   | ์ภาวน |                |           |           |           |      |
|   | าสกุล |                |           |           |           |      |
+---+------+----------------+-----------+-----------+-----------+------+
| 5 | นา   |                | 100       | 100       | 100       | -    |
| . | งสาว |                |           |           |           |      |
|   | รัตนา |                |           |           |           |      |
|   | ป    |                |           |           |           |      |
|   | ักครึก |                |           |           |           |      |
+---+------+----------------+-----------+-----------+-----------+------+
| 6 | น    |                | 1         | 1         | 1         | -    |
| . | างปร |                |           |           |           |      |
|   | ียานุช |                |           |           |           |      |
|   | นัน   |                |           |           |           |      |
|   | ทโชติ |                |           |           |           |      |
+---+------+----------------+-----------+-----------+-----------+------+
| 7 | น    |                | -         | -         | -         | -    |
| . | างสา |                |           |           |           |      |
|   | วดาร |                |           |           |           |      |
|   | ารัตน์ |                |           |           |           |      |
|   | ห    |                |           |           |           |      |
|   | อมรส |                |           |           |           |      |
|   | สุคนธ์ |                |           |           |           |      |
+---+------+----------------+-----------+-----------+-----------+------+

  -----------------------------------------------------------------------
  การปฏิบัติหน้าที่ของกรรมการอิสระและเลขานุการบริษัท

  -----------------------------------------------------------------------

นิยามกรรมการอิสระ

บริษัทฯ ได้กำหนดนิยามกรรมการอิสระของบริษัทฯ ไว้ดังนี้

1.  ถือหุ้นในแต่ละบริษัทไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

2.  ไม่เป็นพนักงาน ลูกจ้าง ที่ปรึกษาที่ได้รับเงินเดือนประจำ หรือมีอำนาจควบคุมของบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

3.  ไม่มีความสัมพันธ์ทางสายโลหิต หรือโดยการจดทะเบียนในลักษณะที่เป็นบิดามารดา คู่สมรส
    พี่น้อง และบุตร รวมทั้งคู่สมรสของบุตร กับผู้บริหารผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหาร หรือผู้มีอำนาจควบคุมของบริษัทหรือบริษัทย่อย

4.  ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่มีลักษณะอื่นๆใด
    ที่ทำให้ไม่สามารถให้ความเห็นอย่างเป็นอิสระในการดำเนินงานของบริษัท

  ซึ่งนิยามกรรมการอิสระของบริษัทฯนั้นเท่ากับข้อกำหนดขั้นต่ำของสำนักงานคณะกรรมการกำกับ
  หลักทรัพย์และตลาดหลักทรัพย์ (ก.ล.ต.) และตลาดหลักทรัพย์แห่งประเทศไทย (ต.ล.ท.)

หน้าที่และความรับผิดชอบของเลขานุการบริษัท

บริษัทฯ ได้ขออนุมัติแต่งตั้ง นางสาวดารารัตน์ หอมรสสุคนธ์ เป็นเลขานุการบริษัท
โดยให้มีหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ.2551
และให้มีผลตั้งแต่ วันที่ 2 เมษายน 2556 เป็นต้นไป

หน้าที่และความรับผิดชอบ

1.  จัดทำและเก็บรักษาเอกสาร ดังนี้

-   ทะเบียนกรรมการ

-   หนังสือนัดประชุมคณะกรรมการ, รายงานการประชุมคณะกรรมการ
    และรายงานประจำปีของบริษัท

-   หนังสือนัดประชุมผู้ถือหุ้น และรายงานการประชุมผู้ถือหุ้น

2.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
    และต้องจัดส่งรายงานการมีส่วนได้เสียให้ประธานกรรมการและประธานกรรมการตรวจสอบ
    ภายใน 7 วันทำการ นับแต่วันที่บริษัทได้รับรายงานนั้น

3.  ดำเนินการอื่น ๆ ตามที่คณะกรรมการตลาดทุนประกาศกำหนด

  -----------------------------------------------------------------------
  ข้อมูลอ้างอิง

  -----------------------------------------------------------------------

 นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

  ที่ตั้งสำนักงาน: 62 อาคารตลาดหลักทรัพย์แห่งประเทศไทย ชั้น 7

  ถ.รัชดาภิเษก แขวงคลองเตย เขตคลองเตย กรุงเทพฯ 10110

  โทรศัพท์ 0-2229-2872 ถึง 80 โทรสาร 0-2654-5642, 0-2654-5645

 ผู้สอบบัญชีรับอนุญาต

นางนงลักษณ์ พุ่มน้อย ผู้สอบบัญชีรับอนุญาตเลขที่ 4172 และ/หรือ นางสาวรัตนา จาละ ผู้สอบ
บัญชีรับอนุญาต เลขที่ 3734 และ/หรือ นางสาวรัชดา ยงสวัสดิ์วาณิชย์ ผู้สอบบัญชีรับอนุญาตเลขที่
4951 ในนามของ บริษัท สำนักงาน อีวาย จำกัด เป็นผู้สอบบัญชีของบริษัทฯ โดยให้คนใดคน
หนึ่งเป็นผู้ทำการตรวจสอบและแสดงความเห็นงบการเงินของบริษัทฯ และในกรณีที่ผู้สอบ
บัญชีรับอนุญาตดังกล่าวข้างต้นไม่สามารถปฏิบัติงานได้ ให้บริษัท สำนักงาน อีวาย จำกัด จัดหา
ผู้สอบบัญชีรับอนุญาตอื่นของบริษัทฯ แทนได้

ที่ตั้งสำนักงาน: บริษัท สำนักงาน อีวาย จำกัด

193/136-137 อาคารเลครัชดา ชั้น33 ถนนรัชดาภิเษก

(ใกล้ศูนย์ประชุมแห่งชาติสิริกิติ์)คลองเตย กรุงเทพฯ 10110

โทรศัพท์. 0-2264-0777, 0-2661-9190 โทรสาร 0-2264-0789-90, 0-2661-9192

 ที่ปรึกษาทางการเงิน

ธนาคาร ธนชาต จำกัด (มหาชน) ทะเบียนเลขที่ บมจ. 0107536001401

ที่ตั้งสำนักงาน: 990 อาคารต้นสนทาวเวอร์ ชั้น 1, 2, 3, 14

ถนนเพลินจิต แขวงลุมพินี เขตปทุมวัน กรุงเทพฯ 10330

โทร. 0-2655-9000 โทรสาร 0-2655-9001

เว็บไซต์ www.thanachartbank.com

 สถาบันการเงินหรือบริษัทอื่น ๆ ที่ติดต่อประจำ

1.  ธนาคารไทยพาณิชย์ จำกัด (มหาชน)

1.  ธนาคารกสิกรไทย จำกัด (มหาชน)

2.  ธนาคารกรุงไทย จำกัด (มหาชน)

3.  ธนาคาร ซีไอเอ็มบี ไทย จำกัด (มหาชน) (เดิมชื่อ ธนาคาร ไทยธนาคาร จำกัด (มหาชน)

4.  ธนคารยูโอบี จำกัด (มหาชน)

    6. ธนาคาร ไอซีบีซี (ไทย) จำกัด (มหาชน) เดิมชื่อ ธนาคาร สินเอเชีย จำกัด (มหาชน)

  -----------------------------------------------------------------------
  สำเนาหนังสือรับรองบริษัท

  -----------------------------------------------------------------------

[]

[]

[]

[]

[]

[]